Helikopter stort neerFoto: ER24 ŉ Helikopter het Woensdag omstreeks 12:00 naby die Randse lughawe langs die N3-deurpad neergestort. Nooddienswerkers van ER24 is op die toneel en sê niemand is ernstig beseer nie. Na wat verneem word was daar drie mense in die helikopter – die vlieënier en twee polisiebeamptes. Een pasiënt het glo ŉ been gebreek. Twee pasiënte is met helikopters na nabygeleë hospitale geneem vir verdere behandeling. Die derde pasiënt is met ŉ ambulans na die hospitaal geneem. Dit is nog nie seker wat die ongeluk veroorsaak het nie.